ET Euroopa Liidu Teataja C 399/5

Euroopa Kohtu (kaheksas koda) 25. oktoobri 2012. aasta otsus (Förvaltningsrätten i Faluni (Rootsi) eelotsusetaotlused) — Daimler AG (C-318/11), Widex A/S (C-319/11) versus Skatteverket

(Liidetud kohtuasjad C-318/11 ja C-319/11) (1)

(Ühine käibemaksusüsteem - Direktiiv 2006/112/EÜ - Artiklid 170 ja 171 - Kaheksas käibemaksudirektiiv - Artikkel 1 - Direktiiv 2008/9/EÜ - Artikli 3 punkt a - Välismaal asuvatele maksukohustuslastele käibemaksu tagastamise kord - Ühes liikmesriigis asuv maksukohustuslane, kes teeb teises liikmesriigis üksnes tehnilisi teste ja teadusuuringuid)

2012/C 399/07

Kohtumenetluse keel: rootsi

Eelotsusetaotluse esitanud kohus

Förvaltningsrätten i Falun

Põhikohtuasja pooled

Hagejad: Daimler AG (C-318/11), Widex A/S (C-319/11)

Kostja: Skatteverket

Ese

(Kohtuasi C-318/11)

Eelotsusetaotlus — Förvaltningsrätten i Falun — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 170 ja 171, nõukogu 6. detsembri 1979. aasta kaheksanda direktiivi kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (EÜT L 331, lk 11) artiklite 1 ja 2 ning nõukogu 12. veebruari 2008. aasta direktiivi 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (ELT L 44, lk 23), artiklite 2, 3 ja 5 tõlgendamine — Liikmesriigis A asuv autotootja, kes on teinud teatavaid ostutehinguid liikmesriigis B, et viia selles liikmesriigis talle kuuluva tütarettevõtja kaudu läbi autode talveteste, et siis neid autosid liikmesriigis A müüa — Täielikult autotootjale kuuluv tütarettevõtja, kelle tegevuse peaeesmärk on anda oma emaettevõtja käsutusse ruumid, testide läbiviimise rajad ja testimisega seonduvad teenused liikmesriigis B, mis on vajalikud emaettevõtja müügitegevuseks selles liikmesriigis, kus ta asub — Kas autotootjal on liikmesriigis B püsiv tegevuskoht või mitte

(Kohtuasi C-319/11)

Eelotsusetaotlus — Förvaltningsrätten i Falun — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 170 ja 171, ning nõukogu 6. detsembri 1979. aasta kaheksanda direktiivi kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (EÜT L 331, lk 11) artiklite 1 ja 2 tõlgendamine — Liikmesriigis A asuv kuuldeaparaatide tootja, kes on ostnud kaupu ja teenuseid liikmesriigis B selles liikmesriigis asuva talle kuuluva audioloogia uurimisosakonna tegevuse jaoks, kelle töötajad on nimetatud äriühingu palgal — Kas kuuldeaparaatide tootjal on liikmesriigis B püsiv tegevuskoht või mitte

Resolutsioon

1. Ühes liikmesriigis asutatud käibemaksukohustuslast, kes teeb teises liikmesriigis üksnes tehnilisi teste või teadusuuringuid, kuid mitte maksustatavaid tehinguid, ei saa käsitada nii, et tal on viimati nimetatud riigis „püsiv tegevuskoht, kust majandustegevust tehti” nõukogu 6. detsembri 1979. aasta kaheksanda direktiivi 79/1072/EMÜ kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (muudetud nõukogu 20. novembri 2006. aasta direktiiviga 2006/98/EÜ) artikli 1 ja nõukogu 12. veebruari 2008. aasta direktiivi 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis, artikli 3 punkti a mõttes.

2. Seda tõlgendust ei mõjuta põhikohtuasjas C-318/11 käsitletavas olukorras asjaolu, et maksukohustuslasel on liikmesriigis, kus ta esitas tagastamistaotluse, täielikult temale kuuluv tütarettevõtja, mis on peaasjalikult mõeldud talle tehniliste testidega seotud mitmesuguste teenuste osutamiseks.

(1) ELT C 269, 10.9.2011.